अधिकांश लोकप्रिय विवरणों के अनुसार "बफ़ेलो " नियाग्रा नदी को देख कर फ्रांसीसी खोजकर्ताओं द्वारा कहे गये फ्रेंच वाक्यांश ""ब्यू फ्लूवे" " (सुंदर नदी) का अपभ्रंश है। हालांकि प्राथमिक स्रोत इन अटकलों का खंडन करते हैं। वास्तव में फ्रांसीसी खोजकर्ताओं ने नियाग्रा नदी के लिये लिखित रूप में ""रिविरे ऑक्स शेवॉक्स" " (घोड़ों वाली नदी) का प्रयोग किया था। नाम के उद्गम संबंधी सर्वाधिक पुराने (1825) लिखित अनुमान के अनुसार इस संबंध में एक कहानी है कि इस स्थान पर हुई एक अवैध पिकनिक में चुराये हुए घोड़े के माँस को जंगली बफ़ेलो के माँस के रूप में चला दिया गया जिसे बाद में "बफ़ेलो " के नाम से याद किया गया। लेकिन इस कहानी को बताने वाले लेखक ने इस कहानी पर संदेह व्यक्त किया है। जो बात स्पष्ट "है" वह यह है कि उस क्षेत्र में कोई बफ़ेलो नहीं था, इस बस्ती का नाम 'बफ़ेलो क्रीक' के नाम पर बफ़ेलो पड़ा तथा बफ़ेलो क्रीक सबसे पहले 1759-1760 में नक्शे पर दिखाई दी थी। हालांकि अनेक अवधारणाऒं में से 'ब्यू फ्लूवे' सिद्धांत सबसे आकर्षक है लेकिन सबसे कम विश्वसनीय भी है। अतः 'बफ़ेलो ' नाम के वास्तविक उद्गम के संबंध में निर्णायक रूप से कुछ कहा जाना संभव नहीं है। 

इतिहास
सार्वजनिक समारोह
नाम का उद्गम
अमेरिकी सेना इंजीनियर्स कोर